— Я невыказна рады, што першым з Дастаеўскіх пабываў на прарадзіме, убачыў родную зямлю, палеткі, ясені, якія (мне расказалі пра гэта ў Дастоеве) засталіся на месцы, дзе былі родавыя скляпы Дастаеўскіх, — распачаў гаворку нашчадак геніяльнага пісьменніка.— Я бачыў у школе імя свайго прадзеда цудоўны музей, створаны настаўнікамі і вучнямі, пабачыўся з Анатолем Іосіфавічам Бураком, які шмат робіць для музея, вядзе вялікую асветніцкую работу, каб уваскрэсла сядзіба Дастаеўскіх у Дастоеве. Я ўбачыў прыгажосць гэтых мясцін, слухаў расповеды вяскоўцаў, пераканаўся, што на разбуранай сядзібе ёсць праца для археолагаў.